open-index/open-wikipedia-markdown huggingface dataset:
Highland Park (Illinois)

**Highland Park** on kaupunki Yhdysvaltain Illinoisissa. Se sijaitsee Michiganjärven rannalla 40 kilometriä Chicagosta pohjoiseen. Highland Park on Chicagon esikaupunkialuetta, joka kehittyi 1800-luvun lopulla varakkaiden chicagolaisten asuinalueeksi. Highland Parkissa oli vuonna 2020 yli 30&nbsp;000 asukasta.

## Maantiede
Highland Park sijaitsee Laken piirikunnassa 40 kilometriä Chicagon keskustasta pohjoiseen. Kaupungin maapinta-ala on 31,7 neliökilometriä, ja kaupunki on Michiganjärven rannalla. Highland Park on kaupunkikuvallisesti tyypillistä esikaupunkialuetta, jossa on pieni liikekeskusta. Michiganjärvellä on joitakin rantoja sekä kävelyreittejä.

## Historia
Ennen kuin eurooppalaiset asettuivat Highland Parkin alueelle, ainakin potawatomit kulkivat sen metsissä. Saksalaiset maahanmuuttajat perustivat vuonna 1847 St. Johnsin ja vuonna 1850 Port Clintonin satamakylät, joiden kautta oli tarkoitus avata sisämaa kaupankäynnille. Chicagon entinen pormestari sekä kiinteistökeinottelija Walter S. Gurnee otti vuonna 1855 haltuunsa Port Clinton Land Companyn ja kaavoitti sen asuinalueeksi.

Highland Park sai kunnallishallinnon vuonna 1869, jolloin siellä oli noin 600 asukasta. Siitä kehittyi 1800-luvun aikana varakkaiden chicagolaisten asuinalue. Sinne rakennettiiin 1887 julkinen kirjasto, ja siihen liitettiin Ravinian kylä 1899. Highland Parkissa oli 1900-luvun alussa 2&nbsp;806 asukasta. 1900-luvulla asukasluku teki kaksi suurta loikkaa: 1920-luvulla asukasluku kasvoi 98 prosenttia ja 1950-luvulla 52 prosenttia. Vuonna 1930 asukkaita oli 12&nbsp;203 ja vuonna 1960 25&nbsp;532.

## Väestö
Highland Parkissa asui vuoden 2020 väestönlaskennan mukaan 30&nbsp;176 ihmistä. Kymmenen vuotta aikaisemmin asukkaita oli ollut 29&nbsp;763. Vuoden 2020 väestönlaskennen mukaan asukkaista 89,6 prosenttia oli valkoisia. Mustia tai afroamerikkalaisia oli 0,8 prosenttia ja aasialaisia 2,9 prosenttia. Latinotaustaisia oli 8,9 prosenttia. Highland Parkissa on merkittäviä juutalaisyhteisöjä, ja esimerkiksi North Suburban Synagogue Beth Elin synagoga palvelee noin 1&nbsp;100 perhettä.

## Kulttuuri ja nähtävyydet
Ravinian festivaali on yksi Yhdysvaltain merkittävimmistä musiikkifestivaaleista. Se järjestetään vuonna 1904 perustetussa 15 hehtaarin laajuisessa Ravinian puistossa, joka on ollut vuodesta 1936 myös Chicagon sinfoniaorkesterin kesäpaikka. Highland Parkissa on lisäksi muun muassa paikallisteatteri ja taidekeskus.

Highland Parkin alueella kuvattiin 1980-luvulla useita merkittäviä elokuvia, kuten John Hughesin ohjaamat tai tuottamat *[[Vaihdetaan vapaalle, Ferris]]*, *[[Lisa – unelmien nainen]]*, *[[Synttärit]]* ja *[[Yksin kotona]]* sekä *[[Riskibisnes]]*.

## Lähteet

## Aiheesta muualla

*Kaupungin kotisivut
Poul Nyrup Rasmussenin IV hallitus

**Poul Nyrup Rasmussenin IV hallitus** oli Tanskan hallitus vuosina 1998–2001. Siihen kuuluivat Sosiaalidemokraatit ja Radikaali Venstre.
## Ministerit
**Pääministeri**
* Poul Nyrup Rasmussen (Sosiaalidemokraatit) 23.3.1998–27.11.2001
**Talousministeri ja pohjoismaaministeri**
* Marianne Jelved (Radikaali Venstre) 23.3.1998–27.11.2001
**Valtiovarainministeri**
* Mogens Lykketoft (Sosiaalidemokraatit) 23.3.1998–21.12.2000
* Pia Gjellerup (Sosiaalidemokraatit) 21.12.2000–27.11.2001
**Ulkoministeri**
* Niels Helveg Petersen (Radikaali Venstre) 23.3.1998–21.12.2000
* Mogens Lykketoft (Sosiaalidemokraatit) 21.12.2000–27.11.2001
**Ympäristö- ja energiaministeri**
* Svend Auken (Sosiaalidemokraatit) 23.3.1998–27.11.2001
**Kehitysapuministeri**
* Poul Nielson (Sosiaalidemokraatit) 23.3.1998–10.7.1999
* Jan Trøjborg (Sosiaalidemokraatit) 10.7.1999–21.12.2000
* Anita Bay Bundegaard (Sosiaalidemokraatit) 21.12.2000–27.11.2001
**Opetusministeri**
* Margrethe Vestager (Radikaali Venstre) 23.3.1998–27.11.2001
**Kirkkoministeri**
* Margrethe Vestager (Radikaali Venstre) 23.3.1998–21.12.2000
* Johannes Lebech (Radikaali Venstre) 21.12.2000–27.11.2001
**Sisäministeri**
* Thorkild Simonsen (Sosiaalidemokraatit) 23.3.1998–23.2.2000
* Karen Jespersen (Sosiaalidemokraatit) 23.2.2000–27.11.2001
**Kaupunki- ja asumisministeri**
* Jytte Andersen (Sosiaalidemokraatit) 23.3.1998–21.12.2000
* Lotte Bundsgaard (Sosiaalidemokraatit) 21.12.2000–27.11.2001
**Tasa-arvoministeri**
* Jytte Andersen (Sosiaalidemokraatit) 1.7.1999–21.12.2000
* Lotte Bundsgaard (Sosiaalidemokraatit) 21.12.2000–27.11.2001
**Puolustusministeri**
* Hans Hækkerup (Sosiaalidemokraatit) 23.3.1998–21.12.2000
* Jan Trøjborg (Sosiaalidemokraatit) 21.12.2000–27.11.2001
**Tutkimusministeri**
* Jan Trøjborg (Sosiaalidemokraatit) 23.3.1998–10.7.1999
* Birte Weiss (Sosiaalidemokraatit) 10.7.1999–27.11.2001
**IT-ministeri**
* Birte Weiss (Sosiaalidemokraatit) 21.12.2000–27.11.2001
**Sosiaaliministeri**
* Karen Jespersen (Sosiaalidemokraatit) 23.3.1998–23.2.2000
* henrik Dam Kristensen (Sosiaalidemokraatit) 23.2.2000–27.11.2001
**Oikeusministeri**
* Frank Jensen (Sosiaalidemokraatit) 23.3.1998–27.11.2001
**Elintarvikeministeri**
* Henrik Dam Kristensen (Sosiaalidemokraatit) 23.3.1998–23.2.2000
* Ritt Bjerregaard (Sosiaalidemokraatit) 23.2.2000–27.11.2001
**Terveysministeri**
* Carsten Koch (Sosiaalidemokraatit) 23.3.1998–23.2.2000
* Sonja Mikkelsen (Sosiaalidemokraatit) 23.3.2000–21.12.2000
* Arne Rolighed (Sosiaalidemokraatit) 21.12.2000–27.11.2001
**Veroministeri**
* Ole Stavad (Sosiaalidemokraatit) 23.3.1998–21.12.2000
* Frode Sørensen (Sosiaalidemokraatit) 21.12.2000–27.11.2001
**Elinkeinoministeri**
* Pia Gjellerup (Sosiaalidemokraatit) 23.3.1998–21.12.2000
* Ole Stavad (Sosiaalidemokraatit) 21.12.2000–27.11.2001
**Liikenneministeri**
* Sonja Mikkelsen (Sosiaalidemokraatit) 23.3.1998–23.2.2000
* Jacob Buksti (Sosiaalidemokraatit) 23.2.2000–27.11.2001
**Kulttuuriministeri**
* Elsebeth Gerner Nielsen (Radikaali Venstre) 23.3.1998–27.11.2001
**Työministeri**
* Ove Hygum (Sosiaalidemokraatit) 23.3.1998–27.11.2001

## Lähteet
Emiru

**Emily Schunk** (s. 3. tammikuuta 1998 Wichita, Kansas, Yhdysvallat), joka tunnetaan paremmin nimellä **Emiru**, on yhdysvaltalainen Twitch-striimaaja ja cosplaypelaaja. Hänet tunnetaan parhaiten *[[League of Legends|League of Legendsin]]* ja cosplaypelaamisen suoratoistosta. Schunkin Twitch-kanavalla on yli 970&nbsp;000 seuraajaa (6. heinäkuuta 2022). Hän on sisällöntuottaja peliorganisaatiolle One True King.

## Yksityiselämä
Emiru syntyi Wichitassa, Kansasissa tammikuun 3. 1998. Hän on puoliksi kiinalainen ja puoliksi amerikansaksalainen.

## Ura
Schunk aloitti uransa Twitchissä marraskuussa 2016 pelaten *League of Legendsiä*, mistä hän tuli myöhemmin tunnetuksi cosplayaamisen ohella.

28. elokuuta 2020 Schunkin ilmoitettiin liittyneen esports-organisaatio Cloud9:ään sisällöntuottajaksi.

Schunk oli inspiroinut vuonna 2021 julkaistun *League of Legends* -hahmon Gwenin suunnittelijoita. Hänen cosplaytaan oli käytetty yhtenä hahmon malleista.

2. tammikuuta 2022 ilmoitettiin, että Schunk oli liittynyt peliorganisaatioon One True King sisällöntuottajaksi. Schunk oli organisaation kymmenes jäsen ja ensimmäinen naisjäsen.

18. maaliskuuta 2022 Schunk juonsi One True Kingin järjestämän League of Legends -turnauksen, jossa oli 10&nbsp;000 dollarin pääpalkinto. Turnaus järjestettiin Schunkin Twitch-kanavalla ja sitä seurasi yhtäaikaisesti enimmillään 49&nbsp;164 katsojaa.

## Palkinnot ja nimitykset

## Lähteet
Janice Cayman

**Janice Cayman** (s. 12. lokakuuta 1988) on belgialainen jalkapalloilija. Hän on pelipaikaltaan keskikenttäpelaaja. Hän on pelannut Belgian naisten maajoukkueessa kesäkuun 2025 loppuun mennessä 163 maaottelua ja tehnyt niissä 48 maalia. Hän pelasi ensimmäisen maaottelunsa toukokuussa 2007.

Cayman pelasi EM-kilpailuissa 2017 avauskokoonpanossa joukkueensa kaikki kolme ottelua ja teki maalin Norjaa vastaan. EM-kilpailuissa 2022 hän pelasi avauskokoonpanossa Belgian kaikki neljä ottelua ja teki maalin Ranskaa vastaan.

Cayman pelasi pitkään Ranskassa. Hän edusti Juvisyä kausina 2011–2016, pelattuaan hetken Yhdysvalloissa Western New York Flashin joukkueessa Montpellieria kausina 2016–2019 ja Olympique Lyonnais'ta kausina 2019–2023. Hän on voittanut Lyonissa Mestarien liigan vuosina 2020 ja 2022.

Cayman siirtyi kesällä 2023 englantilaisseura Leicester Cityyn. Hän on pelannut Englannin Superliigassa kahden kauden aikana 43 ottelua ja tehnyt niissä kahdeksan maalia.

## Lähteet
Lauren Lindsey Donzis

**Lauren Lindsey Donzis** (s. 28. heinäkuuta 2004 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Mollyn roolissa Netflixin sarjassa *[[Puijari-Nick]]* ja Rubyn roolissa Disney Channelin alkuperäissarjan *[[Liv ja Maddie]]* neljännellä tuotantokaudella.

Donzisilla on vanhempi sisko, näyttelijä Elizabeth Donzis.

## Lähteet

## Aiheesta muualla
*
Ana Borges

**Ana Catarina Marques Borges** (s. 15. kesäkuuta 1990) on portugalilainen jalkapalloilija. Hän on pelipaikaltaan hyökkääjä. Hän on pelannut Portugalin naisten maajoukkueessa ennen vuoden 2022 EM-kilpailuja 144 maaottelua ja tehnyt niissä 11 maalia. Hän pelasi ensimmäisen naisten maaottelunsa maaliskuussa 2009.

Borges on kotimaansa seurojen lisäksi edustanut muun muassa espanjalaista Atlético Madridia ja englantilaista Chelseaa.

## Lähteet
Siena Agudong

**Siena Nicole Agudong** (s. 19. elokuuta 2004 Kauai, Havaiji, Yhdysvallat) on yhdysvaltalainen näyttelijä. Hänet tunnetaan rooleistaan ​​Nickelodeon-sarjassa *[[Star Falls]]* (2018), elokuvassa *[[Alex & Me]]* (2018), Netflix-sarjassa *[[Puijari Nick]]* (2019) ja Disney Channelin elokuvasta *[[Upside-Down Magic]]* (2020). Hän esittää nuorta Billie Weskeria vuoden 2022 sarjassa *[[Resident Evil (televisiosarja)|Resident Evil]]*.

## Ura
Agudong aloitti näyttelemisen ollessaan seitsemänvuotias paikallisissa tuotannossa. Hänen ensimmäinen roolinsa oli Willy Wonka Hawain lasten teatterissa.  Hän teki televisiodebyyttinsä 8-vuotiaana toistuvalla roolilla Lulu Parkerina elokuvassa Killer Women.  Hän näytteli toistuvaa Natleen roolia sarjassa *Nicky, Ricky, Dicky & Dawn*, ja hänellä on ollut vierailevia rooleja *Teachersissa* ja *Sydney to the Maxissa*.

Agudongin työ ansaitsi hänelle useita Young Artist Award- ja Young Entertainer Award -ehdokkuutta vuodesta 2015 lähtien ja voitti parhaan vierailevan nuoren naisnäyttelijän palkinnon vuonna 2017.

Agudong näytteli vuoden 2018 Warner Bros. suoraan videolle julkaistussa elokuvassa *Alex & Me* roolissa Reagan Willssia. Vuonna 2018 Agudong valittiin myös pääosassa, Sophia Millerin, Nickelodeon-sarjassa *Star Falls*. Syyskuussa 2018 ilmoitettiin, että hän näyttelee nuoren taiteilijan pääroolia vuoden 2019 Netflix-sarjassa *Puijari Nick*, joka on hänen ensimmäinen pääroolinsa. Elokuussa 2019 ilmoitettiin, että Agudong oli valittu Reina Carvajalin rooliin Disney Channelin alkuperäisessä elokuvassa *Upside-Down Magic*, joka sai ensi-iltansa 31. heinäkuuta 2020.  Jälkimmäinen elokuva oli virallisesti Agudongin ensimmäinen päärooli elokuvassa. Siena esitti myöhemmin nuorempaa Mia Torettoa *[[Fast & Furious 9|Fast & Furious 9:ssä]]*. Vuonna 2022 hän esitti nuorta Billie Weskeria sarjassa *[[Resident Evil (televisiosarja)|Resident Evil]]*.

## Nuoruus ja koulutus
Agudongon syntynyt ja kasvanut Kauailla, Havaijilla Karen ja Kenneth, Agudongille, jotka ovat kotoisin Wailuasta. Hän on havaijilaista, filippiiniläistä ja eurooppalaista syntyperää. Sienalla on vanhempi sisko Sydney, joka inspiroi häntä näyttelemään.

Agudong kävi King Kaumuali'i Elementary Schoolissa ja Island Schoolissa. Sitten hän siirtyi verkkokouluun näyttelijänuransa vuoksi.

## Lähteet

## Aiheesta muualla

*
Teini-ikäisten mutanttininjakilpikonnien nousu – Elokuva

**Teini-ikäisten mutanttininjakilpikonnien nousu – Elokuva** (engl. *Rise of the Teenage Mutant Ninja Turtles: The Movie*) on vuonna 2022 julkaistu animaatioelokuva, joka perustuu samannimiseen televisiosarjaan. Elokuva julkaistiin suoraan Netflixissä 5. elokuuta 2022.

Elokuva eroaa myös animaatiosarjasta suuresti sen synkemmällä, vakavammalla ja tunteellisella sävyllään.

## Juoni
Teinikilpikonnat ja heidän mystiset ninjavoimansa joutuvat äärimmäiselle koetukselle, kun toisesta ulottuvuudesta tulevat armottomat olennot alkavat riehua.

## Ääninäyttelijät
**Suomenkieliset äänet**
Suomenkielisessä versiossa on mukana osa animaatiosarjan ääninäyttelijöistä.

## Lähteet
Carl Savander

**Carl Fredrik Savander** (25. heinäkuuta 1795 Ristiina – 16. kesäkuuta 1862 Lapvesi) oli suomalainen kauppias ja yrittäjä, joka sai kauppaneuvoksen arvonimen.

Savanderin vanhemmat olivat  mylläri, kestikievarin pitäjä Thomas Savander ja Brita Fernberg ja puoliso vuodesta 1821 Sofia Halitzius. Kauppias, valtiopäivämies Carl W. Savander oli heidän poikansa. Carl Savander kävi Kuopiossa triviaalikoulua 1805–1806 ja oli Mikkelissä kauppakirjuri 1813, Kuopiossa kauppa-apulainen 1813–1814 ja Lappeenrannassa kauppa-apulainen vuodesta 1814, kauppaliiketoiminnan vuokraaja ja kirjanpitäjä 1818–1820 ja kauppiaanoikeudet itse saatuaan kauppias vuodesta 1820. Hän oli myös rakennusurakoitsija ja C. & A. Savander -yhtiön osakas 1831–1843 ja C. Savander & Son -yrityksen osakas vuodesta 1854. Savander oli lisäksi Käyhkään höyrysahan osakas Ruokolahdella, Lauritsalan kartanon omistaja Lapvedellä ja Härskiänsaaren kartanon omistaja Ruokolahdella. Hän oli Lappeenrannan kaupunginvanhin 1820–1850-luvuilla. Kauppaneuvoksen arvonimen 1847 saanut Savander oli 1830-luvulta lähtien Lappeenrannan merkittävin kauppias.

## Lähteet
Bahr al-Ghazal

**Bahr al-Ghazal** on Valkoisen-Niilin vasemmanpuoleinen sivujoki Etelä-Sudanissa. Sen pituus on 240 kilometriä ja valuma-alueen laajuus 520&nbsp;000 neliökilometriä.

Bahr al-Ghazal saa alkunsa Bahr al-Arab ja Jur -jokien yhtymäkohdasta. Se laskee Nojärven luona Bahr al-Jabal -nimellä tunnettuun Valkoiseen-Niiliin, joka saa sen jälkeen nimen Bahr al-Abyad. Bahr al-Ghazal on valuma-alueeltaan Niilin suurin sivujoki. Se virtaa laajan suoalueen läpi menettäen suuren osan vesimäärästään. Joki on purjehduskelpoinen. Kesän sadekaudella liikennöintiä voidaan jatkaa Juria pitkin Waun kaupunkiin saakka.

## Lähteet
Calcutta (artisti)

**Calcutta** (oikealta nimeltään Edoardo D'Erme) on italialainen muusikko, laulaja ja lauluntekijä.

Vuoden 2007 loppuun mennessä D'Erme oli ollut soittajana useissa paikallisissa musiikkiyhtyeissä. Vuonna 2009 D'Erme perusti Marco Cryptan kanssa duon nimeltä Calcutta. Crypta lähti kuitenkin duosta, minkä jälkeen D'Erme jatkoi sooloartistina pitäen entisen duon nimen omana taiteilijanimenään.

Vuonna 2012 Calcutta levytti ensimmäisen studioalbuminsa *Forse...*, minkä jälkeen hän keikkaili esiintymässä eri puolilla Italiaa. Seuraavan vuoden 2013 elokuussa Calcutta julkaisi ensimmäisen ja toistaiseksi ainoan EP-levynsä *The Sabaudian Tape*. Marraskuussa 2015 Calcutta levytti toisen studioalbuminsa *Mainstream* ja sen jälkeen useampia singlejä. Toukokuussa 2016 Takagin & Ketran kanssa yhteistyönä julkaistusta singlestä *[[Oroscopo]]* tuli Calcuttan ensimmäinen kaupallinen menestys ja lokakuussa hän sai siitä ensimmäisen kultalevynsä. Myöhemmin levy on myynyt triplaplatinaa. Alkuvuodesta 2017 myös singlet *Cosa mi manchi a fare*, *Gaetano* ja *Frosinone* palkittiin kultalevyillä. Vuonna 2018 Calcutta levytti kolmannen studioalbuminsa *Evergreen* ja julkaisi useampia singlejä.

Toisen ja kolmannen studioalbuminsa aikoihin sekä niiden jälkeen Calcutta on tehnyt useita kappaleita yhteistyössä monien muiden artistien kanssa. Calcutta on todennut ottaneensa omaan musiikkiinsa vaikutteita useilta italialaisilta artisteilta, muun muassa Lucio Battistilta, Lucio Dallalta ja Luca Carbonilta, mutta myös brasilialaisesta musiikista, erityisesti Caetano Veloson tyylistä.

Musiikkiuransa lisäksi Calcutta on esiintynyt pienissä rooleissa eri televisio-ohjelmissa.
Sobat

**Sobat** on Valkoisen-Niilin oikeanpuoleinen sivujoki Etelä-Sudanissa. Sen pituus on 354 kilometriä, valuma-alueen laajuus noin 225&nbsp;000 neliökilometriä ja keskimääräinen virtaus 412 kuutiometriä sekunnissa.

Sobat saa alkunsa Etiopian rajalla yhtyvistä Baro- ja Piborjoista. Se virtaa tasangolla mutkitellen kohti länsiluodetta ja laskee Valkoiseen-Niiliin Malakalin yläpuolella. Joki tulvii marras-joulukuussa tuoden mukanaan vaaleaa sedimenttiä, josta Valkoinen-Niili on saanut nimensä. Kuivana aikana sen rannat ovat tärkeä laidunalue. Sobat ja Baro ovat liikennöintikelpoisia kesäkuusta joulukuuhun Gambelan kaupunkiin saakka.

## Lähteet
Bryan Marchment

**Bryan Marchment** (1. toukokuuta 1969 Scarborough, Ontario, Kanada − 6. heinäkuuta 2022 Montreal Quebec, Kanada) oli kanadalainen jääkiekkoilija ja jääkiekkovaikuttaja. Hän oli pelipaikaltaan puolustaja. Hänet tunnettin aktiivivuosinaan erittäin kovaotteisena niin kutsuttuna enforcerina. Marchment pelasi urallaan yli 900-ottelua eri NHL-seuroissa.

Peliuransa jälkeen kaudesta 2007–2008 lähtien Marchment toimi San Jose Sharksien pelaajatarkkailijana ja sen ohessa puolustajien kehitysvalmentajana sekä NHL-joukkueessa että AHL-joukkueessa.. Marchment kuoli äkillisesti Montrealissa matkustettuaan sinne osallistumaan vuoden 2022 varaustilaisuuteen.

Marchmentin poika Mason on pelannut NHL:ssä kaudesta 2019–2020 alkaen.  Veljenpoika Jake pelasi urallaan ECHL-liigassa 192 ottelua. 

## Pelaajaura
Marchment pelasi juniorikiekkoa OHL-liigan Belleville Bullsin joukkueessa neljän kauden ajan, joista viimeisenä toimi joukkueen kapteenina. Winnipeg Jets varasi hänet vuoden 1987 varaustilaisuuden ensimmäisellä kierroksella 16. vuorolla. Hän liittyi Jetsin joukkueeseen keväällä 1989 Bellevillen kauden päätyttyä. Marchment ei kuitenkaan kyennyt vakiinnuttamaan rooliaan vajaan kolmen kauden aikana Winnipegissä ja heinäkuussa 1991 Jets kauppasi hänet Chicagoon yhdessä Chris Nortonin kanssa saaden vastineeksi Troy Murrayn ja Warren Rychelin.

Chicagossa Marchment pelasi kaksi ja puoli kautta kunnes hänet ja Steve Larmer kaupattiin Hartfordiin. Toiseen suuntaan liikkuivat Eric Weinrich ja Patrick Poulin. Hartfordissa Marchment pelasi kauden 1993–1994 loppuun ja kauden jälkeen hänet myytiin Edmontoniin. Whalers sai vastineeksi Steven Ricen. Edmontonissa Marchment pelasi kolme ja puoli kautta kunnes Oilers kauppasi hänet Tampaan viiden pelaajan treidissä. Marchmentin ohella Tampaan siirtyivät Steve Kelly ja Jason Bonsignore ja Edmontoniin Paul Comrie ja Roman Hamrlik. Tampassa Marchment ehti pelaamaan vain 22 ottelua ennen siirtoa Kaliforniaan San Jose Sharksin joukkueeseen. Yhdessä Marchmentin kanssa San Jose sai David Shawn ja luopui Andrei Nazarovista. Joukkueet vaihtoivat myös 1. kierroksen varausvuoroja vuoden 1998 draftiin.

San Josessa Marchement ehti pelaamaan kuudella kaudella ennen myyntiä Coloradoon. Avalanche luopui vuoden 2003 3. ja 5. kierroksen varausvuoroista vastineeksi Marchementin pelaajaoikeuksista. Kesällä 2003 Marchment teki vapaana pelaajana 1-vuotisen sopimuksen Torontoon. Kaudella 2004–2005 Marchment ei pelannut lainkaan. Kaudelle 2005–2006 hän teki vielä sopimuksen Calgary Flamesiin, jossa pelasi uransa viimeiset 37 ottelua.

## Lähteet
Kalajärven voimalaitos

**Kalajärven voimalaitos** on vesivoimala Kalajärven tekojärven lasku-uomassa Peräseinäjoella Seinäjoen kunnan alueella. 

Kalajärvi ja voimalaitos olivat osa Kyrönjoen vesistötaloussuunnitelmaa, joka valmistui vuonna 1965. Se suunniteltiin varastoimaan Seinäjoen ja Kihniänjoen tulvavesiä. Järven ja voimalaitoksen rakentaminen aloitettiin vuonna 1971 ja ne otettiin käyttöön vuonna 1977. Voimalaitoksen rakennutti Jyllinkosken Sähkö Oy. Seinäjoen Energia osti voimalaitoksen vuonna 2004.

## Tekniset tiedot
Voimalaitoksen tekniset ja tilastotiedot ovat:
* Hetkellinen maksimiteho 1,8 MW, tunnin maksimiteho 1,6 MW
* Putouskorkeus 13,3 m
* Suunnitteluvirtaama 15 m3/s
* Vuosienergia 4 GWh
* Yksi S-turbiini

## Lähteet
Nils Petter Cajander

**Nils Petter Cajander** (6. joulukuuta 1783 Turku – 31. heinäkuuta 1853 Tukholma) oli suomalainen kauppias ja liikemies,
joka sai kauppaneuvoksen arvonimen.

Cajanderin vanhemmat olivat kauppias Petter Cajander ja Catharina Elisabeth Blomfors ja puoliso vuodesta 1820 Carolina Sofia Avellan. Cajander oli kauppaharjoittelija ja kirjanpitäjä vanhempiensa kaupassa ja Turussa 1813 porvarinoikeudet saatuaan oman kauppaliikkeen pitäjä 1813–1845. Hän oli myös osakas useissa turkulaisissa varustamoissa ja laivoissa. Hän omisti Turussa arkkitehti Pehr Johan Gylichin suunnitteleman kaksikerroksisen kivitalon. Cajander oli Turun kaupunginvanhin vuodesta 1830. Kauppaneuvoksen arvonimen hän sai 1850. Cajander tuki koulutusta ja oli muun muassa perustamassa 1839 Suomen ensimmäistä kauppakoulua Turkuun. Hän teki huomattavia lahjoituksia ja myös testamenttasi omaisuuttaan hyväntekeväisyyteen ja yleishyödyllisiin tarkoituksiin.

## Lähteet
Kutuluoto

**Kutuluoto** on saari Turussa noin kahdeksan kilometriä kaupungin keskustasta lounaaseen. Saari sijaitsee Airistolla, Satavan saaren pohjois- ja Järvistensaaren eteläpuolella.

Saarella on neljä tonttia, joista kolmella on rakennuksia:

* Kutuluoto 1: Saaren itäisimmässä kärjessä sijaitseva Villa Erstaholm on kauppias Viktor Grönroosin rakennuttama näyttävä, kaksikerroksinen, linnamainen ja jugendvaikutteinen puuhuvila vuodelta 1913. Rakennus on suojeltu.
* Kutuluoto 2: Nykyisin rakentamaton tontti Erstaholmin vieressä.
* Kutuluoto 3: Villa Airistola on entinen torppa, jonka kauppias Viktor Henriksson osti perheensä kesäpaikaksi 1905. Laajennettu ja muutettu sen jälkeen huvilaksi. Pihapiiriin kuuluvat hirsirunkoiset sauna ja varastorakennus sekä ja 1920-luvun alussa rakennettu uimahuone. Rakennus on suojeltu.
* Kutuluoto 4: Rakennettu tontti on saaren läntisin kärki.

## Lähteet
Iiris Tuononen

**Iiris Tuononen** (s. Joensuu) on suomalainen muusikko ja elokuvantekijä, joka esiintyy taiteilijanimellä **joku iiris**. Tuononen on opiskellut mediaa Riveriassa ja elokuvaa Turun taideakatemiassa. Hän julkaisi ensimmäisen LP-levynsä (*joku iiris*) 2020. Joku iiriksen musiikkia on luonnehdittu girlbluesiksi.

Tuononen on työskennellyt av-tuotannoissa, kuten tv-sarjoissa *[[Roba]]* ja *[[Onnela (televisiosarja)|Onnela]]* sekä elokuvissa kuten *[[Fingerpori (elokuva)|Fingerpori]]* ja *[[Mestari Cheng]]*. Hän on myös ohjannut musiikkivideoita muiden muassa Lyytille ja Litku Klemetille. Kaksi Tuonosen musiikkivideota on palkittu Oulun musiikkivideofestivaalella.

## Lähteet
Ing-Marie Wieselgren

**Ing-Marie Wieselgren** (9. huhtikuuta 1958 Motala – 6. heinäkuuta 2022 Visby) oli ruotsalainen psykiatrian erikoislääkäri. Hän työskenteli Uppsalan yliopistollisessa sairaalassa ylilääkärinä ja Ruotsin kuntaliiton SKR:n julkisten mielenterveyspalveluiden koordinaattorina. Wieselgren valmistui lääkäriksi Uppsalan yliopistosta ja väitteli tohtoriksi vuonna 1995. Vuodesta 1998 lähtien hän työskenteli eri tehtävissä Uppsalan akateemisessa sairaalassa. 

Wieselgren kuoli henkirikoksen uhrina heinäkuussa 2022, kun häntä puukotettiin Visbyn keskustassa käynnissä olleessa Almedalenin politiikkaviikon toritapahtumassa, ja hän kuoli myöhemmin sairaalassa. Puukottaja oli tekohetkellä 32-vuotias Theodor Engström, joka on toiminut aktiivisesti Pohjoismainen vastarintaliike -uusnatsijärjestössä. Syyttäjän mukaan miehen alkuperäisenä suunnitelmana oli murhata keskustapuolueen puheenjohtaja Annie Lööf. Joulukuussa 2022 Engström tuomittiin murhasta psykiatriseen hoitoon. Oikeus ei katsonut Wieselgrenin olevan niin merkittävässä yhteiskunnallisessa asemassa, että tekoa olisi pidetty terrorismina. Engström sai myös tuomion terrorismirikoksen valmistelusta suunniteltuaan Lööfin murhaamista.

## Lähteet
Vaaituskoje

**Vaaituskoje **on vaaituksessa eli maaston korkeussuhteiden mittauksessa käytettävä työkalu. Vaaituskojetta voi käyttää korkeuksien mittaamisen lisäksi etäisyyksien mittaamiseen, ja jos kojeessa on astekehä, kulmien mittaamiseen.

Vaaituskojeita on kahta päämallia: optisia sekä hydrostaattisia vaaituskojeita. Näistä jälkimmäiset perustuvat vaakasuoran nestepinnan hyväksikäyttöön, kun puolestaan optisia vaaituskojeita lajitellaan vielä kahden pääperiaatteen mukaan. Tasainvaaituskojeisiin, joissa lankaristikolle tuleva tähtäyssäde kallistetaan vaakasuoraan vaaitustasaimen avulla, kun puolestaan itsetasaavissa vaaituskojeissa tähtäyssäde, joka latasta vaakasuorasti tulee, ohjataan kompensaattorin avulla lankaristikolle tähtäyssädettä taittamalla tai siirtämällä lankaristikkoa pystysuunnassa.

Tasainvaaituskojeet voidaan vielä jakaa rakenteensa perusteella kolmeen ryhmään: yksinkertaiset, keskikokoiset ja tarkkavaaituskojeet. Yksinkertaiset vaaituskojeet sisältävät kolme pääosaa, joista ensimmäinen on jalustaan kiinnitetty runko-osa sekä siinä oleva rasiatasain, jolla kojeen likimääräinen tasaus suoritetaan. Seuraava osa on kaukoputki, jonka lankaristikon kautta kulkee tähtäyskaukoputki. Viimeisenä tulee vaaitustasain, jonka yläpuolella kylläkin on usein vielä yksinkertaisissa kojeissa peili, jonka avulla tasauksessa käytetty kupla on helpompi nähdä. Keskikokoisten vaaituskojeiden merkittävin ero yksinkertaisiin kojeisiin nähden koskee kallistusruuvia, jolla kaukoputkea voidaan kallistaa korkeussuunnassa alhidadiosan suhteen vaaka-akselin ympäri, jotta tasaimen kupla saadaan keskelle ja näin tähtäysakseli saadaan vaakasuoraan. 

Toinen jaottelu, jonka avulla tasainvaaituskojeita voidaan ryhmitellä, koskee käyttötarkoitusta. Kojeita voidaan lajitella neljään ryhmään sen mukaan mihin tarkoituksiin kyseisiä kojeita käytetään: rakennus-, insinööri-, yleis- ja tarkkavaaituskoje.

Itsetasaavien kojeiden toiminta perustuu jollain tavoin joko painovoiman (riippuva heiluri) tai vaakasuoran nestepinnan hyväksikäyttöön. Heilurin käyttöön perustuvia heilurikompensaattoreita on neljä erilaista: pystyasentoinen peili, 50 gon kulmainen peili- tai prismayhdistelmä, muut kolmiprismaiset kompensaattorit ja seisova prisma. Muuntyyppisistä kompensaattoreista mainitaan tässä yhteydessä lankaristikon tai objektiivin ohjauskompensaattori ja nestekompensaattori.

## Lähteet
Decade of Silence

**Decade of Silence** on suomalaisen doom metal -yhtyeen Depressed Moden kolmas studioalbumi. Se julkaistiin 6. toukokuuta 2022 levymerkillä Firedoom Music. Albumilta on julkaistu singlet ”Endless November”, ”Death Walks Among Us”, ”Eternal Darkness” ja ”Dissociation of the Extinguished Mind”. Albumin on miksannut Teemu Heinola ja masteroinut Finnvox Studiolla Helsingissä Mika Jussila.  
## Kappaleet
#
#
#
#
#
#
#
#
#

## Kokoonpano
* Otto Salonen – Laulu & orkestraatiot
* Teemu Heinola – Kitarat
* Henri Hakala – Basso
* Iiro Aittokoski – Rummut
* Veronica Bordacchini – Laulu (kappaleissa 2,4 & 8)
* Jarkko Kokko – Lead-kitara (kappaleessa 3)

## Arvostelut
* Desibeli.net: 
* Kaaoszine: 

## Lähteet

## Aiheesta muualla
* 
*
Rebecca Holloway

**Rebecca Holloway** (s. 25. elokuuta 1995 Nailsea, Englanti) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja yhdeksän maaottelua ja tehnyt niissä kolme maalia. Hän pelasi ensimmäisen maaottelunsa helmikuussa 2021.

Holloway on pelannut Englannissa Bristol Cityn juniorijoukkueessa ja Birmingham Cityn superliigajoukkueessa. Yhdysvalloissa hän on edustanut Nashville Rhythmiä ja maaliskuusta 2022 alkaen Racing Louisvillea.

## Lähteet
Chloe McCarron

**Chloe McCarron** (s. 22. joulukuuta 1997) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 23 maaottelua ja tehnyt niissä yhden maalin. Hän pelasi ensimmäisen maaottelunsa helmikuussa 2015.

McCarron on edustanut Pohjois-Irlannissa Linfieldiä ja huhtikuusta 2021 alkaen Glentorania. Kaudella 2020–2021 hän pelasi Englannissa Birmingham Cityn joukkueessa.

## Lähteet
Sarah Robson

**Sarah Cathryn Ann Robson** (o.s. **McFadden**, s. 23. toukokuuta 1987) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 86 maaottelua ja tehnyt niissä kuusi maalia. Hän pelasi ensimmäisen maaottelunsa maaliskuussa 2005. Hän on pelannut myös useissa Pohjois-Irlannin nuorisomaajoukkueissa.

Robson on pelannut Pohjois-Irlannin lisäksi Yhdysvalloissa, Islannissa ja Englannissa, jossa hän on edustanut Sunderlandia sekä vuodesta 2016 alkaen Durhamia.

## Lähteet
Rebecca McKenna

**Rebecca McKenna** (s. 13. huhtikuuta 2001) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 20 maaottelua ja tehnyt niissä yhden maalin. Hän pelasi ensimmäisen maaottelunsa helmikuussa 2018.

McKenna on edustanut Englannissa kesästä 2021 alkaen Lewesiä. Aiemmin hän edusti kotimaassaan Glentorania ja vuosina 2017–2021 Linfieldiä.

## Lähteet
Hinttinen

**Hinttinen** (ruots: Hinttis) on saari Turussa noin 10 kilometriä kaupungin keskustasta lounaaseen. Saari sijaitsee Airiston Kivelänperällä, Satavan etelä- ja Kakskerran länsipuolella. Saaressa on parikymmentä tonttia ja kesämökkiä.

Saarella on kaksi suojeltua huvilaa:

* Hinttinen 9: Villa Koivunotko on Hinttistensaaren länsirannan vanhin huvila. Hyvin säilynyt huvila on rakennettu 1928 kallioiden väliseen notkoon.
* Hinttinen 16: Villa Saaripirtti on Kupittaan Savessa työskennelleen insinöörin rakentama kesäasunto vuodelta 1957. Temppelimäinen rakennus on muurattu kokonaan tiilestä. Katto munkki- ja nunnatiiltä. Listoitukset klinkkeriä, keraamiset pylväät kannattelevat kuistin katosta.

## Lähteet
Johan Henrik Lindroos

**Johan Henrik Lindroos** (18. tammikuuta 1798 Helsinki – 9. kesäkuuta 1862 Helsingin pitäjä) oli suomalainen kauppias, laivanvarustaja ja yrittäjä, joka sai kauppaneuvoksen arvonimen.

Lindroosin vanhemmat olivat pienlaivuri, kauppias Johan Lindroos ja Margareta Elisabet Lindman ja puoliso vuodesta 1842 Gustava Cecilia Meyer.  Heidän tyttärensä Alexandra Elisabeth avioitui senaattori Leo Mechelinin kanssa ja Henriette Gustava eli Jenny eversti, tehtailija, kuvernööri Torsten Costianderin kanssa. Lindroos oli kauppa-apulainen ja kirjanpitäjä isänsä liikkeessä 1810-luvun lopulla ja 1820-luvulla, oma kauppaliike hänellä oli vuodesta 1829. Hän oli myös merkittävä laivanvarustaja ja teollisuudenharjoittaja. Lindroos omisti Nummen sahan Lopella ja oli Sydfinska Ångfartygsbolaget -yhtiön osakas. Löyttymäen kartanon Janakkalassa hän omisti vuodesta 1839 ja oli myös Puotilan kartanon omistaja Helsingin pitäjässä. Lindroos oli Helsingin kaupunginvanhin vuodesta 1837. Kauppaneuvoksen arvonimen hän sai 1854.

## Lähteet
Oskari Helminen

**Oskar (Oskari) Helminen** (10. huhtikuuta 1889 Messukylä – 5. lokakuuta 1977) oli suomalainen rakennusmestari, joka teki pitkän työuran Lapinniemen puuvillatehtaan ja Tampella-yhtymän palveluksessa. Hän suunnitteli Tampereelle useita rakennuksia.

Helminen valmistui rakennusmestariksi Tampereen teollisuuskoulun huonerakennusosastolta vuonna 1912. Hän toimi ensin työnjohtajana rakennusmestari K.&nbsp;A. Tuomisen alaisuudessa, kunnes sai vuonna 1915 piirtäjän ja rakennusmestarin paikan Tampereen kaupungin rakennustoimistosta. Helminen ehti 1910-luvulla työskennellä myös Lokomolla, ennen kuin hän siirtyi rakennustöihin Lapinniemen puuvillatehtaalle. Kun Lapinniemi yhdistyi Tampellaan vuonna 1935, Helmisestä tuli koko Tampella-yhtymän rakennusmestari. Hän jäi eläkkeelle vuonna 1961.

Ranta-Tampellan kadunnimet *Helmisenraitti* ja *Oskari Helmisen aukio* on nimetty hänen mukaansa.

## Suunnittelutöitä Tampereella

* Nattarin tilan päärakennuksen laajennus, 1928, Nurmintie&nbsp;35 
* Ahvenistonkallion huvilan laajennus, 1935, Siltasavontie&nbsp;87 
* Villa Lavoniuksen laajennus, 1935, Lavoniuksenraitti&nbsp;5 
* Tampellan lentomoottorien koelaitos (nyk. Tammerkosken takomo), 1936, Verstaankatu&nbsp;15 
* Tampellan verstaan lisärakennus (ent. konepajan ruokala, nyk. osa Museokeskus Vapriikkia), 1941, Alaverstaanraitti&nbsp;5 
* Kovapään tilan päärakennuksen ulkoasumuutos, 1950, Nurmintie&nbsp;83 
* Tampellan hydraulinen laboratorio, 1953, Verstaankatu&nbsp;13 
* Tampellan rintamamiesten talo (As.oy Kalevanlinna), 1953, Kalevan puistotie&nbsp;13 
* Pekolan talojen viides, läntisin rakennus, 1955, Ilmarinkatu&nbsp;27 
* Tampellan urheilutalo, 1955, suunniteltu Erkki Huttusen luonnoksen pohjalta, purettu 1990 
* As.oy Sammonkartano, 1958, Kaupinkatu&nbsp;40 / Liisanpuisto&nbsp;8–12 / Sammonkatu&nbsp;11–15 

## Lähteet
The Sims 4: Kaupunkielämää

**The Sims 4: Kaupunkielämää** () on ''The Sims 4'' -pelisarjan kolmas lisäosa. Se julkaistiin Pohjois-Amerikassa 1. lokakuuta ja Euroopassa 3. lokakuuta 2016. Pelin mukana tuli uusi kaupunki, *San Myshuno*. Nimensä mukaan sen idea on elää ja tutustua kaupungin vilinään ja ihmeisiin.
Guro Pettersen

** Guro Pettersen** (s. 22. elokuuta 1991) on norjalainen jalkapalloilija. Hän on pelipaikaltaan maalivahti. Hän on pelannut Norjan naisten maajoukkueessa maaliskuun 2024 loppuun mennessä seitsemän maaottelua. EM-kilpailuissa 2022 hän pelasi joukkueensa kaikki kolme ottelua maajoukkueen ykkösmaalivahti Cecilie Fiskerstrandin loukkaannuttua ennen kisoja.

Pettersen on edustanut kotimaassaan Fløyaa, Stabækia, Vålerengaa ja Arna-Bjørnaria. Kausina 2020–2021 hän pelasi Ruotsissa Piteån joukkueessa, josta hän palasi kaudeksi 2022 Vålerengaan. Piteån maalivahtina hän teki toukokuussa 2021 maalin Linköpingiä vastaan vapaapotkusta kentän keskiviivalta. Hän siirtyi helmikuussa 2024 Saksan Bundesliigassa pelaavaan Werder Bremeniin.

## Lähteet
Anja Sønstevold

**Anja Sønstevold** (s. 21. kesäkuuta 1992) on norjalainen jalkapalloilija. Hän on pelipaikaltaan puolustaja. Hän on pelannut Norjan naisten maajoukkueessa maaliskuun 2024 loppuun mennessä 31 maaottelua ja tehnyt niissä yhden maalin. Hän pelasi EM-kilpailuissa 2017 yhden ottelun: hän tuli alkulohko-ottelussa Belgiaa vastaan vaihdosta kentälle toiselle puoliajalle. EM-kilpailuissa 2022 hän pelasi avauskokoonpanossa Norjan ensimmäisessä alkulohko-ottelussa Pohjois-Irlantia vastaan. MM-kilpailuissa 2023 hän tuli vaihdosta kentälle Norjan kaikissa kolmessa alkulohko-ottelussa.

Sønstevold on edustanut Norjan liigassa Kolbotnia ja Lillestrømiä. Kaudella 2020–2021 hän edusti Ranskassa Fleury 91:tä. Elokuussa 2021 hän siirtyi Italian Serie A:ssa pelaavaan Interin joukkueeseen ja tammikuussa 2024 saman sarjan AS Romaan. Hän on pelannut Serie A:ssa maaliskuun 2024 loppuun mennessä 58 ottelua ja tehnyt niissä kaksi maalia.

## Lähteet
Lauren Wade

**Lauren Wade** (s. 21. marraskuuta 1993 Coleraine) on pohjoisirlantilainen jalkapalloilija. Hän on pelipaikaltaan hyökkääjä. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 41 maaottelua ja tehnyt niissä seitsemän maalia. Hän pelasi ensimmäisen maaottelunsa marraskuussa 2013.

Wade on pelannut Pohjois-Irlannin lisäksi Yhdysvalloissa, Ruotsissa, Islannissa ja Skotlannissa. Vuonna 2021 hän palasi Pohjois-Irlantiin Glentoranin joukkueeseen.

## Lähteet
Thonnelle

**Thonnelle** on kunta Pohjois-Ranskassa Meusen departementissa Grand Estin alueella. Se sijaitsee Thonnejoen varrella, noin 51 kilometriä Verdunin kaupungista pohjoiseen.

Kunnan alueelle rakennettiin Maginot-linjan puolustusasema *Ouvrage de Thonnelle*, jossa oli kolme kasemattia. Alue kuului Secteur fortifié de Montmédyn puolustussektoriin.

## Lähteet

## Aiheesta muualla
Avioth

**Avioth** on kunta Pohjois-Ranskassa Meusen departementissa Grand Estin alueella. Se sijaitsee Thonnejoen varrella, noin 54 kilometriä Verdunin kaupungista pohjoiseen.

Kunnan nähtävyys on goottilainen basilika *Notre-Dame d'Avioth*. Basilikan rakentaminen tehtiin kolmessa vaiheessa. Vanhimmalta ajalta vuosilta 1250-1310 ovat peräisin länsitornien alemmat kerrokset ja käytävät. Viimeisin rakennuskausi oli vuosina 1375-1400, jolloin kirkko viimeisteltiin nykyiseen muotoon. Basilikan vieressä sijaitsee *Recevresse*, jota käytettiin vastaanottamaan pyhiinvaeltajien lahjoja. Recevressen täydellinen kopio on nähtävillä Pariisin arkkitehtuurimuseossa, Cité de l’architecture et du patrimoinessa. Basilika on listattu historialliseksi muistomerkiksi vuonna 1840. 

## Lähteet

## Aiheesta muualla
Tracy Wilson

**Tracy Wilson** (s. 25. syyskuuta 1961) on kanadalainen jäätanssija. Hän on voittanut parinsa Rob McCallin kanssa kolme MM-pronssia sekä vuoden 1988 talviolympialaisten pronssia. Hän on myös seitsenkertainen Kanadan mestari vuosilta 1982–1988.

Nykyään Wilson toimii taitoluisteluvalmentajana Toronto Cricket, Skating and Curling Clubissa Torontossa. Hänen tunnetuimpiin oppilaisiinsa lukeutuvat Yuzuru Hanyū ja Javier Fernández.
Abbie Magee

**Abbie Magee** (s. 15. marraskuuta 2000) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja kuusi maaottelua. Hän pelasi ensimmäisen maaottelunsa lokakuussa 2020.

Magee edustaa Pohjois-Irlannissa Cliftonvilleä, johon hän siirtyi maaliskuussa 2022 Linfieldistä.

## Lähteet
Nadene Caldwell

**Nadene Caldwell** (s. 24. tammikuuta 1991 Belfast) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 67 maaottelua ja tehnyt niissä kaksi maalia. Hän pelasi ensimmäisen maaottelunsa huhtikuussa 2008.

Caldwell edustaa Pohjois-Irlannissa Glentorania.

## Lähteet
Pia Gjellerup

**Pia Gjellerup** (s. 22. elokuuta 1959 Frederiksberg) on tanskalainen sosiaalidemokraattinen poliitikko. Hän on istunut kansankäräjillä vuosina 1987–2007 ja toiminut Tanskan valtiovarainministerinä vuosina 2000–2001, elinkeinoministerinä 1998–2000 sekä oikeusministerinä vuonna 1993.
## Lähteet

## Aiheesta muualla
* ''Pia Gjellerup'' Tanskan kansankäräjien verkkosivuilla
Demi Vance

**Demi Vance** (s. 2. toukokuuta 1991) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja 75 maaottelua ja tehnyt niissä neljä maalia. Hän pelasi ensimmäisen maaottelunsa helmikuussa 2008.

Vance on vuodesta 2020 alkaen edustanut skotlantilaisseura Rangersia.

## Lähteet
WWE Universal Championship

**WWE Universal Championship** () on ammattipainin raskaansarjan mestaruustitteli, joka on toiminnassa World Wrestling Entertainmentissa ja on tällä hetkellä Smackdown-brändissä käytössä. Tämä on toinen WWE:n raskaansarjan mestaruusvöistä. Toinen on WWE Championship ja on käytössä WWE Raw:ssa. WWE Universal mestaruus otettiin käyttöön 25. heinäkuuta 2016 Raw:ssa, mutta siirtyi vuonna 2019 Smackdownin alaisuuteen. Ensimmäisenä mestaruuden voitti Finn Bálor, mutta joutui loukkaantumisen takia luopumaan mestaruudesta jo seuraavana päivänä. WWE hyllytiin mestaruuden kaikessa hiljaisuudessa, kun John Cena voitti Cody Rhodesilta WrestleMania 41-tapahtumassa Undisputed WWE Championship-mestaruuden, johon oli yhdistettynä WWE ja Universal mestaruudet.

## Lista mestareista

## Lista yhteenlasketuista mestaruuskausista

### Tilastoja

## Lähteet
*Virallinen WWE Universal mestaruus historia
*WWE Universal mestaruus sivusto

### Viitteet
Sardinianajokoira

**Sardinianajokoira** (*Vetreddu sardo*) on italialainen koirarotu. 

## Ulkonäkö
Sardinianajokoira on kooltaan keskikokoisesta suureen. Italiassa korvat ja häntä yleensä typistetään. Säkäkorkeus on noin 65 cm ja paino 30-35 kg. Karvapeite voi olla lyhyt tai karkea. Väritys on raidallinen (brindle).

## Luonne ja käyttäytyminen
Rotu on ketterä ja erittäin aktiivinen. Se on sopeutunut kuumaan ja janoon.

## Alkuperä
Rotu sai alkunsa sardinianvinttikoirauroksen ja molossikoiranartun välisestä risteytyksestä. Sitä käytetään varsinkin suurriistan metsästykseen, jossa sille on hyötyä sekä vinttikoiran ketteryydestä että molossin puruvoimasta. 1800-luvun lopulle asti sitä käytettiin vielä hyvin paljon metsästykseen. Se on arvostettu paitsi Sardiniassa, myös Italian mantereella: 1900-luvun aikana yksityiset ihmiset ostivat lukuisia aikuisia koiria molemmista sukupuolista ja jopa kokonaisia pentueita. Nämä yksilöt vietiin Toscanaan, missä niitä käytettiin toscananajokoiran kehittämiseen.

### Etymologia
*Vetreddu* tarkoittaa pientä veltroa.

## Lähteet
Esther González

**Esther González Rodríguez** (s. 8. joulukuuta 1992 Huéscar) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla yhdysvaltalaista Gotham FC:tä ja pelaa Espanjan naisten maajoukkueessa.

González kuului Espanjan joukkueeseen EM-kilpailuissa 2017 mutta ei päässyt turnauksessa kentälle. EM-kilpailuissa 2022 hän pelasi kaksi ottelua avauskokoonpanossa ja tuli yhdessä vaihdosta kentälle. Hän teki tappiollisessa puolivälieräottelussa Englantia vastaan joukkueensa ainoan maalin. MM-kilpailuissa 2023 hän voitti maailmanmestaruuden mutta ei pelannut loppuottelussa. Hän oli kolme kertaa avauskokoonpanossa ja tuli kahdessa ottelussa vaihdosta kentälle. Hän teki maalin alkulohko-ottelussa Costa Ricaa vastaan. EM-kilpailuissa 2025 hän teki alkulohkossa kaksi maalia Portugalia, yhden Belgiaa ja yhden Italiaa vastaan.

González on edustanut kotimaassaan muun muassa Atlético Madridia, Levantea ja kausina 2021–2023 Real Madridia. Hän siirtyi elokuussa 2023 yhdysvaltalaiseen Gotham FC:hen (silloiselta nimeltään NJ/NY Gotham FC).

## Lähteet
Sheila García

**Sheila García Gómez** (s. 15. maaliskuuta 1997) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Atlético Madridia, johon hän siirtyi vuonna 2021 Rayo Vallecanosta. Hän pelaa Espanjan naisten maajoukkueessa.

## Lähteet
Inkerilä

**Inkerilä** on kylä Kouvolan Valkealassa. Se sijaitsee entisen Valkealan kunnan itäosassa, Hangasjärven länsirannalla. Kylässä on parisataa asukasta.

Inkerilä on entisen Valkealan kunnan rekisterikylä , ja kuuluu nykyisin Utin kaupunginosaan. Inkerilän rekisterikylään kuuluu myös Metsä-Rämän, Uusi-Maunon, Korjankylän ja Penttilän kylät. Inkerilästä on matkaa Valkealan kirkonkylälle 20 kilometriä, Kouvolaan 30 kilometriä, Tuohikottiin 10 kilometriä ja Uttiin 22 kilometriä. Lähin koulu on 15 kilometrin päässä sijaitseva Kääpälän koulu, ja lähimmät ruokakaupat sijaitsee Tuohikotissa, Utissa ja Kaipiaisissa.

Kylän oma kauppa lopetti vuonna 1981. Entinen koulu on nyt metsästysseuran ja marttojen hallinnassa 

Varhaisimmat maininnat Inkerilästä ovat 1500-luvulta. Kylkän ensimmäinen asutus on todennäköisesti ollut Maunon alueella, jossa on säilynyt jäänteitä entisten talojen kivijaloista. Siellä on käytetty nimeä Vanhankylänpelto.

## Lähteet
Olga Carmona

**Olga Carmona García** (s. 12. kesäkuuta 2000) on espanjalainen jalkapalloilija. Hän on pelipaikaltaan hyökkääjä. Hän edustaa seuratasolla Real Madridia ja pelaa Espanjan naisten maajoukkueessa.

Carmona siirtyi Real Madridiin vuonna 2020 Sevillasta.

Carmona oli Espanjan joukkueessa voittamassa alle 19-vuotiaiden Euroopan-mestaruutta vuonna 2018. Hän voitti naisten maailmanmestaruuden vuonna 2023. Hän teki MM-turnauksen välierässä Ruotsia vastaan 2–1-voittomaalin ja loppuottelussa Englantia vastaan ottelun ainoan maalin. Hän juhli loppuottelun maalia paljastamalla paitaansa kirjoitetun *Merchi*-sanan, jolla hän halusi kunnioittaa ystävänsä kuolleen äidin muistoa, ja ottelun päätyttyä hän sai kuulla oman isänsä kuolleen kaksi päivää aiemmin.

## Lähteet
Kelsie Burrows

**Kelsie Burrows** (s. 22. helmikuuta 2001) on pohjoisirlantilainen jalkapalloilija. Hän on pelipaikaltaan puolustaja. Hän on pelannut Pohjois-Irlannin naisten maajoukkueessa ennen vuoden 2022 EM-kilpailuja kahdeksan maaottelua. Hän pelasi ensimmäisen maaottelunsa maaliskuussa 2020.

Burrows on edustanut Englannissa Blackburn Roversia sekä Pohjois-Irlannissa Linfieldiä ja Cliftonvillea.

## Lähteet
Marville

**Marville** on kunta Pohjois-Ranskassa Meusen departementissa Grand Estin alueella. Se sijaitsee Othainjoen varrella, noin 39 kilometriä Verdunin kaupungista pohjoiseen.

Marville on renessanssiajan ja 1700-luvun arkkitehtoninen kokonaisuus. Se kuului sekä Barin että Luxemburgin herttuakuntaan, jonka toiseksi tärkein kaupunki se oli 1500-luvulla. Marvilleen asettui aatelisia, varakkaita kauppiaita ja suuria uskonnollisia yhteisöjä. Parhaat arkkitehdit ja lahjakkaat kivenhakkaajat rakensivat ylellisiä asuntoja, joista monet ovat edelleen olemassa. Saint-Nicolasin goottilainen kirkko on peräisin 1200-luvulta. Se on listattu historialliseksi muistomerkiksi vuonna 1920.

Marville-Montmédyn lentoasema on rakennettu vuonna 1953 Naton  lentotukikohdaksi. Sitä pitivät tukikohtanaan Kanadan kuninkaalliset ilmavoimat. Vuonna 1966 kenraali De Gaulle ilmoitti Ranskan vetäytyvänsä integroidusta NATO-komennosta, muutti laivue tukikohtansa Länsi-Saksaan Lahrin lentoasemalle vuonna 1967.


Tiedosto:Marville - Maisons Renaissance.jpg|Kaupungin renessanssitaloja
Tiedosto:Marville - Eglise Saint-Nicolas -1.jpg|Saint-Nicolasin kirkko
Tiedosto:Centrale photovoltaïque de Marville - Vue Ouest.jpg|Marville-Montmédyn lentoasema


## Lähteet

## Aiheesta muualla
Mustila (Elimäki)

**Mustila** on kylä Kouvolan Elimäellä. Se sijaitsee Elimäen kirkonkylän länsipuolella, Valtatien 6 varrella. Mustila on entisen Elimäen kunnan rekisterikylä, ja kuuluu nykyisin Elimäen kirkonkylän kaupunginosaan. Mustilan rekisterikylään kuuluu myös Soiniityn ja Huitilan kylät. Mustilasta on matkaa Elimäen kirkonkylälle 2 kilometriä, Kouvolaan 22 kilometriä ja Lapinjärvelle 19 kilometriä. Mustilassa sijaitsee Arboretum Mustila ja Nesteen huoltoasema Valtatie 6:n varrella. Lähin koulu on kahden kilometrin päässä sijaitseva Elimäen yhtenäiskoulu, ja lähin ruokakauppa sijaitsee Elimäen kirkonkylällä.

Mustilaan perustettiin vuonna 1864 Suomen ensimmäinen kansakoulu tyttöjä ja poikia varten.

## Katso myös
* Mustilan kartano
* Arboretum Mustila

## Lähteet
Uimila

**Uimila** on Kouvolan Jaalassa sijaitseva kylä. Se sijaitsee entisen Jaalan kunnan luoteisosassa, Karijärven rannalla lähellä Päijät-Hämeen maakunnan ja Heinolan kaupungin rajaa. Uimila on entisen Jaalan kunnan rekisterikylä, ja kuuluu nykyisin	Pohjois-Jaalan kaupunginosaan. Uimilasta on matkaa Jaalan kirkonkylälle 15 kilometriä, Kouvolaan 44 kilometriä, Kuusankoskelle 36 kilometriä ja Heinolaan 27 kilometriä. Lähin koulu on 15 kilometrin päässä sijaitseva Jaalan koulu, ja lähin ruokakauppa sijaitsee Jaalan kirkonkylällä.

## Lähteet
Laia Aleixandri

**Laia Aleixandri López** (s. 25. elokuuta 2000) on espanjalainen jalkapalloilija. Hän on pelipaikaltaan puolustaja. Hän edusti kausina 2022–2025 englantilaisseura Manchester Cityä. Hän on pelannut Espanjan naisten maajoukkueessa vuodesta 2019.

Aleixandri edusti kausina 2017–2022 kotimaassaan Atlético Madridia. Hän siirtyi kesällä 2022 Manchester Cityyn. Hän pelasi kolmen kauden aikana Englannin Superliigassa 55 ottelua ja teki niissä kaksi maalia.

Aleixandri oli Espanjan joukkueessa voittamassa alle 17-vuotiaiden Euroopan-mestaruutta vuonna 2015 ja alle 19-vuotiaiden Euroopan-mestaruutta vuonna 2018. Hän saavutti hopeaa alle 20-vuotiaiden MM-kilpailuissa 2018.

## Lähteet
Vasyl Bobynskyi

**Vasyl Petrovytš Bobynskyi**, , ; (11. maaliskuuta 1898 Krystynopil, Sokalin piiri, Galitsia – 2. tammikuuta 1938) oli ukrainalainen runoilija, kääntäjä ja journalisti.

Bobynskyi palveli Sitšissä vuosina 1918–1919 Puolan–Ukrainan sodassa Galitsiassa. Hän oli sotilaiden sanomalehden *Striletsin* päätoimittaja. Hän kuului 1921 lviviläiseen symbolistirunoilijoiden ryhmään, joka julkaisi kulttuurilehti *[[Mytusa]]a*. Hän irtautui 1920-luvun alussa demokraateista ja liittyi Länsi-Ukrainan kommunistiseen puolueeseen. Hän alkoi julkaista vuonna 1925 Lvivissä ilmestynyttä viikkolehteä *Svitlo* (Lviv), jonka päätoimittaja hän oli huhtikuuhun 1927. Bobynskyi oli vasemmistolaisen aikakauslehden *[[Vikna (lehti)|Viknan]]* (Вікна) perustajia ja päätoimittajia ja siihen yhteydessä olleiden kirjailijoiden ryhmän Hornon perustaja. Hän muutti 1930 Neuvosto-Ukrainaan ja asui Harkovassa, missä hän kuului kirjailijajärjestö Zahidnja Ukrajinaan ja Ukrainan proletaarikirjailijoiden liittoon. Hän julkaisi vuosina 1919–1933 useita runokokoelmia.

Bobynskyi joutui 1934 vangiksi Solovetskin saarten leirille, ja hänet teloitettiin. Hänen maineensa puhdistettiin Stalinin kuoleman jälkeisen suojasään aikana. Valikoima runoja on julkaistu 1960 ja laaja kirjoituskokoelma Kiovassa 1990.

## Lähteet

## Aiheesta muualla